শিক্ষকতা-জীবনের অবসান ঘটিয়ে তিনি চাকরি নেন ১৯২২ সালে কেশোরাম পোদ্দারের ‘গো-রক্ষণী সভা’র প্রচারক হিসেবে ছমাসের চাকরি। তিনি প্রচারণায় প্রথমে নামেন কুষ্টিয়ায়। তারপর একে একে ফরিদপুর, মাদারীপুর, বরিশাল, ঝালকাঠি, চাটগাঁ, কক্সবাজার, মংডু, সীতাকু–র চন্দ্রনাথ মন্দির, ত্রিপুরার আগরতলা, ব্রাহ্মণবাড়িয়া, নোয়াখালী প্রভৃতি স্থানে। তিনি ঘুরে বেড়িয়েছেন কখনো ট্রেনে, কখনো স্টিমারে। যদিও তিনি বিশেষ প্রচারণায় বিভিন্ন স্থানে বেড়িয়েছেন, প্রচারণাও তার মুখ্য হয়ে ওঠেনি। প্রকৃতি আর মানুষকে তিনি উপলব্ধি করেছেন গভীরভাবে। ভ্রমণ দিনলিপি অভিযাত্রিকে তিনি লিখেছেন, ‘দেশ বেড়িয়ে যদি মানুষ না দেখলুম, তবে কি দেখতে বেরিয়েচি?’